Source: http://katasternehnutelnosti.sk/111-oslobodenie-predaja-nehnutelnosti-z-dane-z-prijmu/
Timestamp: 2016-06-28 05:54:58+00:00

Document:
Oslobodenie predaja nehnuteľnosti z dane z príjmu - Kataster Nehnuteľností .sk
Oslobodenie predaja nehnuteľnosti z dane z príjmu
Pri predaji nehnuteľností sú niektoré príjmy z tohto predaja oslobodené. Tieto výnimky stanovuje zákon v § 9 zákona 595/2003 Z.z. o dani z príjmu.
Z predaja sú oslobodené príjmy z predaja bytu alebo domu najviac s dvoma bytmi ak v ňom mal predávajúci trvalý pobyt aspoň 2 roky alebo ho vlastnil aspoň 5 rokov. Za podmienky, že nebol zahrnutý v obchodnom majetku aspoň 5 rokov pred predajom nehnuteľnosti.
Pokiaľ bola nehnuteľnosť dedená v priamom rade alebo manželom, je predaj tejto nehnuteľnosti oslobodený od dane z príjmu ak poručiteľ vlastnil nehnuteľnosť aspoň 5 rokov, alebo v nej mal trvalý pobyt aspoň 2 roky. Teda lehota trvalého pobytu 2 roky, alebo vlastníctva 5 rokov nehnuteľnosti sa prenáša na dediča.
Oslobodené sú tiež predaje oprávneným osobám na základe osobitných predpisov (reštituenti, vysporiadanie vzťahov v družstvách, …), majetok v konkurznej podstate a prevod členských práv a povinností v bytovom družstve ak predajca užíval byt na bývanie aspoň 5 rokov.
Kupujúci musí podať daňové priznanie správcovi dane z nehnuteľnosti do 31.januára príslušného zdaňovacieho obdobia (obecný alebo mestský úrad).
Znenie odseku 1 § 9 zákona 595/2003 Z.z. o dani z príjmu:
(1) Od dane je oslobodený príjema) z predaja bytu alebo obytného domu s najviac dvoma bytmi vrátane súvisiacich pozemkov, ak v ňom mal predávajúci trvalý pobyt najmenej po dobu dvoch rokov bezprostredne pred predajom, okrem
e) z predaja nehnuteľnosti alebo hnuteľnej veci vydanej oprávnenej osobe podľa osobitných predpisov, 3) prijatý touto osobou,
f) z predaja majetku zahrnutého do konkurznej podstaty38) a z odpisu záväzkov pri konkurze alebo reštrukturalizácii, ktoré sú vykonané podľa osobitného predpisu, 38) vrátane odpisu záväzkov voči veriteľom, ktorí v konkurze alebo vyrovnaní neuplatnili svoje pohľadávky voči daňovníkovi; obdobne sa postupuje aj pri odpise záväzkov u daňovníka, ktorý sa zrušuje zamietnutím návrhu na vyhlásenie konkurzu pre nedostatok majetku, a u daňovníka, ktorý sa zrušuje zrušením konkurzu z dôvodu, že majetok úpadcu nepostačuje na úhradu výdavkov a odmenu správcu konkurznej podstaty,
g) prijatý v rámci plnenia vyživovacej povinnosti podľa osobitného predpisu, 39)
h) podľa § 6 ods. 3 a § 8 ods. 1 písm. a), ak nejde o príjmy, z ktorých sa daň vyberá zrážkou, ak úhrn týchto príjmov nepresiahne v zdaňovacom období päťnásobok sumy životného minima39a) platného k 1. januáru príslušného zdaňovacieho obdobia (ďalej len “platné životné minimum”); ak takto vymedzené príjmy presiahnu päťnásobok sumy platného životného minima, do základu dane sa zahrnú len príjmy nad takto ustanovenú sumu; výdavky k príjmom zahrňovaným do základu dane sa zistia rovnakým pomerom, ako je pomer príjmov zahrňovaných do základu dane k celkovým príjmom,
i) z prevodu členských práv a povinností v bytovom družstve súvisiacich s prevodom práva užívania nájomného družstevného bytu, ak daňovník užíval tento byt na bývanie aspoň päť rokov odo dňa uzavretia nájomnej zmluvy s bytovým družstvom, okrem príjmov, ktoré plynú daňovníkovi zo zmluvy o budúcom prevode členských práv a povinností v bytovom družstve súvisiacich s prevodom práva užívania nájomného družstevného bytu, uzavretej v čase do piatich rokov odo dňa uzavretia nájomnej zmluvy s bytovým družstvom,
j) podľa § 8 ods. 1 písm. d) až f), ak nejde o príjmy, z ktorých sa daň vyberá zrážkou, ak úhrn týchto príjmov znížený o výdavok podľa § 8 ods. 5 a 7 nepresiahne v zdaňovacom období päťnásobok sumy platného životného minima; ak takto vymedzený rozdiel medzi úhrnom príjmov a úhrnom výdavkov presiahne päťnásobok sumy platného životného minima, do základu dane sa zahrnie len rozdiel nad takto ustanovenú sumu; ak daňovník súčasne dosiahol aj príjmy podľa § 6 ods. 3 a § 8 ods. 1 písm. a), uplatní sa oslobodenie od dane podľa písmena h) a podľa tohto písmena, najviac v úhrnnej výške päťnásobku sumy platného životného minima.
3) Napríklad zákon č. 119/1990 Zb. o súdnej rehabilitácii v znení neskorších predpisov, zákon č. 403/1990 Zb. o zmiernení následkov niektorých majetkových krívd v znení neskorších predpisov, zákon č. 87/1991 Zb. o mimosúdnych rehabilitáciách v znení neskorších predpisov, zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, zákon Slovenskej národnej rady č. 319/1991 Zb. o zmiernení niektorých majetkových a iných krívd a o pôsobnosti orgánov štátnej správy Slovenskej republiky v oblasti mimosúdnych rehabilitácií v znení neskorších predpisov, zákon č. 42/1992 Zb. o úprave majetkových vzťahov a vyporiadaní majetkových nárokov v družstvách v znení neskorších predpisov, zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov, zákon č. 462/2002 Z. z. o poskytnutí jednorazového finančného príspevku politickým väzňom v znení zákona č. 665/2002 Z. z.
39) Napríklad zákon č. 94/1963 Zb. o rodine v znení neskorších predpisov, zákon č. 452/2004 Z. z. o náhradnom výživnom.
Kategória .Články. Prvýkrát zverejnené 22. 3. 2008.	Informácie:	27. 10. 2015 bol spustený portál elektronických služieb katastra nehnuteľností.
Sponzorované odkazy	Diskusia – bez registrácie:Kataster nehnuteľností • Re: Predávajúci len manželKataster nehnuteľností • Predávajúci len manželKataster nehnuteľností • Re: Nezistený vlastníkKataster nehnuteľností • Nezistený vlastníkKataster nehnuteľností • Re: Oprava v liste vlastníctva?Kataster nehnuteľností • Re: Oprava v liste vlastníctva?Odkazy	Katastrálny portál

References: § 9
 § 9
 § 6
 § 8
 § 8
 § 8
 § 6
 § 8